Perioada de înscriere începe undeva pe la mijlocul lunii IULIE după publicarea dispoziției directorului DMRU (Direcția Management Resurse Umane) din cadrul MAI. Fiecare unitate de recrutare (IPJ/DGPMB, IJJ, ITPF, ISU) publică ulterior un anunț de recrutare cu toate documentele ce trebuie completate și data limită până la care trebuie depusă cererea de înscriere și dosarul fizic. Abrevieri:
IPJ – Inspectoratul Județean de Poliție DGPMB – Direcția Generală de Poliție a Municipiului București ITPF – Inspectoratul Teritorial al Poliției de Frontieră IJJ – Inspectoratul Județean de Jandarmi ISU – Inspectoratul pentru Situații de Urgență Nu există o uniformitate la nivelul unităților de recrutare astfel încât unele unități solicită inițial doar cererea de înscriere, altele solicită și un consimțământ semnat pentru eliberarea certificatului de cazier judiciar. !!!Față de celelalte arme, pentru cei care dau la Poliția de Frontieră trebuie să verifice unul din cele 6 ITPF-uri, județele de la graniță fiind cuplate și alocate la un singur ITPF https://www.politiadefrontiera.ro/ro/main/pg-structuri-teritoriale-19.html Prin completarea cererii de înscriere se alocă de către cei de la compartimentul de resurse umane, codul de concurs ce va fi folosit pe toată perioada de concurs, acesta se va regăsi în tabelul de mai jos.